*550-15 /2024. számú utasítás 1. számú melléklete*

**Felelősségi Nyilatkozat[[1]](#footnote-1)**

**a Balaton-felvidéki Nemzeti Park Igazgatóság által szervezett**  **vízi szakvezetés**

**biztonsági előírásainak elfogadásáról**

Alulírott

Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Születési hely és idő:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anyja neve:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kijelentem, hogy a vízi szakvezetés részvételi feltételeire vonatkozó írásbeli tájékoztató tartalmát (lásd túloldalon) megismertem, a szakvezető tájékoztatását a természetvédelmi, vízügyi, baleset-megelőzési és biztonsági szabályokról tudomásul vettem. A tájékoztatókban foglaltakat tudomásul vettem, megtartom és azokat kötelező érvényűnek tartom a magam számára.

2. A részvételi feltételek ismeretében kijelentem továbbá, hogy a részvételre vonatkozó feltételeknek maradéktalanul megfelelek, az ott rögzített előírásokat a vízi szakvezetés során betartom. Tudomásul veszem, hogy a jelen pontban tett nyilatkozatom esetleges valótlanságával összefüggésben minden felelősség kizárólagosan engem terhel.

3. Kijelentem továbbá, hogy a részvételi feltételek megsértéséből eredő esetleges károkért a felelősség kizárólagosan engem terhel.

4. Kijelentem, hogy teljes körű kártérítési felelősséget vállalok a vízi szakvezetés során, vagy azzal összefüggésben, a vízi szakvezetéshez részemre használatra átadott felszerelésekben a használat folytán keletkezett hibákért, hiányosságokért vagy károkért.

5. Kijelentem továbbá, hogy a vízi szakvezetésen **saját felelősségemre és kockázatomra veszek részt.**

6. A felügyeletem alatt álló, 16 év alatti kiskorú részvételéhez hozzájárulok, azért felelősséget vállalok.

7. A kíséretemben lévő / gondozásom alatt álló, fogyatékkal élő részvételéért felelősséget vállalok.

18 év alatti gyermek / fiatalkorú / fogyatékkal élő neve, születési éve/hónap/nap

a.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kelt:\_\_\_\_\_\_\_\_\_\_\_\_\_\_\_\_\_\_\_\_, 20\_\_\_\_\_ év \_\_\_\_\_\_\_\_\_\_\_\_\_\_\_\_\_\_\_\_ hó \_\_\_\_\_-n.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

fogyatékkal élő nagykorú személy aláírása

**Vízi szakvezetés** **részvételi szabályzat**

1. A vízi szakvezetésre **jelentkezés** online jegyváltással vagy a Látogatóközponti jegyvásárlással történik.

2. A vízi szakvezetés résztvevői a szakvezetés előtt kötelesek meghallgatni a szakvezető tájékoztatását a természetvédelmi, vízügyi, baleset-megelőzési és biztonsági szabályokról. Ellenkező esetben a vízi szakvezetésről a személyt ki kell zárni.

3. A vízi szakvezetés lehetőségét **mindenki saját felelősségére veheti igénybe**. Ittas vagy bódult állapotú személy a szolgáltatást nem veheti igénybe, illetőleg a vízi szakvezetéstől eltiltható. A csónakba szeszes italt vinni, vagy bármely olyan eszközt, amely balesetet, sérülést okozhat, tilos.

4. A résztvevők bármilyen **értéktárgyat**, vagy használati eszközt (pl. telefon, fényképezőgép) csak saját felelősségükre hozhatnak a csónaktúrára. Azok elvesztéséből, megrongálódásából vagy megsemmisüléséből eredő károkért az Igazgatóságot felelősség nem terheli.

5. A csónakok maximális terhelhetősége 8 fő felnőtt, (max. 650 kg).

6. A vízi szakvezetésen 3 év alatti gyermekek **nem vehetnek részt**. 3-16 éves korú gyermekek/fiatalkorúak a csónaktúrán kizárólag felnőtt felügyelete és felelősségvállalása mellett vehetnek részt.

Az Igazgatóság a fogyatékkal élőket (vak, gyengénlátó, hallássérült, értelmi fogyatékos és a mozgásszervi fogyatékos személy) nem kívánja a csónaktúrán való részvételből kizárni, de részvételük alapos körültekintést igényel. Ezen személyek a csónaktúrán kizárólag felnőtt kísérete / felügyelete és felelősségvállalása mellett vehetnek részt.

7. **Iskolai csoportok** esetén, a programon a tanulók **kizárólag szülői beleegyezéssel** vehetnek részt, melyről a csoport vezetőjének írásos dokumentációval kell rendelkeznie, amit a vízi szakvezetés megkezdése előtt a szakvezetőnek köteles átadni.

8. A csónakban tartózkodó személyek a vízi szakvezetés során végig kötelesek **mentőmellényt** viselni.

9. A csónakban felállni, ugrálni, a csónakból kihajolni, kilépni, a csónakból kiszállva fürdeni szigorúan tilos és veszélyes.

10. A szakvezetés útvonala természetvédelmi területen halad, ezért bárminemű élő és/vagy élettelen természeti érték gyűjtése, a természeti környezet bárminemű rongálása, károsítása, valamint a szemetelés szigorúan tilos. Fokozottan ügyelni kell a terület tisztaságára és arra, hogy a természeti értékekben ne keletkezzen kár. A keletkezett szemetet össze kell gyűjteni és úgy tárolni, hogy az a környezetet ne szennyezze.

Az állatvilág nyugalma érdekében tilos a hangoskodás.

11. A kikötés folyamatát a kormányos vezényli, amelynek során a „legénység” mindig egyesével hagyja el a csónakot.

12. A vízi szakvezetés résztvevői kötelesek a társadalmi normákat, a szakvezető utasításait, valamint a vízi közlekedés szabályait betartani. A vízi szakvezetés során felmerült bármely probléma esetén a résztvevőnek a szakvezetőhöz kell fordulnia.

13. Borulás, baleset, sérülés esetén a Látogatóközpont üzemeltető az eseményt minden esetben jegyzőkönyvezi; kérjük, hogy a jegyzőkönyv felvételében saját érdekükben működjenek együtt munkatársainkkal.

14. Amennyiben a résztvevőnek felróható okból a vízi szakvezetés alatt a résztvevő személy vagy az általa használt eszköz mentése válik szükségessé, annak költségét a résztvevő viseli.

A természetvédelmi területen való tartózkodással, valamint az eszközökkel kapcsolatban felmerült valamennyi károkozásért a résztvevőket személyes, ennek megállapíthatósága hiányában egyetemleges anyagi felelősség terheli.

15. A vízi szakvezetésen **fénykép- és videofelvételek** készülhetnek, melyeket a programok népszerűsítésére a Balaton-felvidéki Nemzeti Park Igazgatóság és partnerei kiadványaikban és honlapjaikon felhasználhatnak. Amennyiben a szakvezetésen résztvevőnek kifogása van az ellen, hogy róla felvételek készüljenek, azt kérjük, írásban, a szakvezetés megkezdése előtt jelezzék a szakvezetőnek. Előzetes írásbeli jelzés hiányában a résztvevők fénykép- és videofelvételek készítéséhez történő hozzájárulását megadottnak tekintjük.

16. A Balaton-felvidéki Nemzeti Park Igazgatóság/Látogatóközpont üzemeltető, mint a szakvezetés szervező és a szakvezető nem vállal felelősséget a vis maiorból eredő károkért, nehézségekért.

Kérjük Kedves Vendégeinket, hogy a saját és a többi látogató érdekében a vízi szakvezetésre vonatkozó szabályokat tartsák be!

Biztonságos, élményekben gazdag utat kívánunk!

Balaton-felvidéki Nemzeti Park Igazgatóság

1. Amennyiben a túrán 18 év alatti, vagy fogyatékkal élő személy nem vesz részt, a 6 és/vagy a 7. pont áthúzható. [↑](#footnote-ref-1)